1. Yehowa ji mɔbɔ nalɔ;
E naa adesahi mɔbɔ.
E mi mi jɔ ha nimli tsuo,
E haa wɔ wa hiami ní tsuo.
Ke yayami peelɔ tsake
Nɛ e sɔle, Mawu buɔ tue.
Yehowa le kaa zu ji wɔ,
Nɛ e maa na wɔ mɔbɔ daa.
2. Ke ji kaa wa tɔ̃ Mawu nɔ,
Kristo tsɔɔ wɔ kaa waa sɔle
Konɛ Mawu nɛ kɛ pa wɔ.
E tsɔɔ wɔ kaa waa sɔle ke:
“Ngɔɔ wa tɔmihi kɛ pa wɔ,
Kaa bɔ nɛ wɔ hu wa peeɔ daa.”
Ke wa ngmɛɛ mi mi fumi he,
Wa tue mi maa jɔ wɔ wawɛɛ.
3. Ke wa naa nimli tsuo mɔbɔ,
Wa maa ke mɛ ní daa kɛ daa.
Wa maa suɔ kaa a bua nɛ jɔ,
Se pi wa yi nɛ a ma je.
Mawu maa na nɔ́ nɛ wa peeɔ,
E maa to nane mi ha wɔ.
Ke wa naa nimli mɔbɔ daa,
Yehowa maa suɔ wa sane.